Onbekende wen marathon toe voorlopers ‘verdwaal’Eyob Faniel Gebrehiwet Foto: iaaf.org via ANA Die Italianer Eyob Faniel Gebrehiwet het Sondag die Venesiese marathon gewen ná ŉ bisarre voorval waar die ses voorlopers ŉ verkeerde afdraaipad gevolg het. Die gunstelinge om die wedloop te wen, Abdulahl Dawud, Gilbert Kipleting Chumba, Kipkemei Mutai en David Kiprono Metto, het voor gehardloop en ŉ motorfiets verkeerdelik gevolg ná ongeveer 25 km. Hulle het ŉ hele paar honderd meter gehardloop voor hulle hul fout ontdek en omgedraai het. Hulle het sowat twee minute op hul tyd verloor. Gebrehiwet, ŉ lid van die plaaslike Venice Marathon Club, was ongeveer ŉ minuut agter die voorlopers en was skielik die voorloper saam met Mohammed Mussa. Hy het dadelik vir Mussa begin weghardloop. Die 25-jarige Gebrehiwet is die eerste Italianer in 22 jaar om dié wedloop te wen. Hy het die wedloop kafgedraf in 2 uur, 12 minute en 16 sekondes. Mussa het drie minute later (2:15:14) oor die wenstreep gestorm. Gebrehiwet is in Eritrea gebore maar het in Oktober 2015 sy Italiaanse burgerskap bekom. #atletica l’azzurro Eyob Faniel conquista la #Venicemarathon in 2h12:16#record personale migliorato di oltre tre minuti pic.twitter.com/mXF47Uo2qx — Atletica Italiana (@atleticaitalia) October 22, 2017